Diari Oficial de la Generalitat Valenciana


Sumari del DOGV 8429, del 22-11-2018 (2018/10340)

RESOLUCIÓ de 20 de novembre de 2018, de la Direcció General de Cultura i Patrimoni, per la qual s'amplia el termini per a la presentació de la documentació justificativa de les subvencions per a la dinamització de museus i col·leccions museogràfiques permanents reconegudes de la Comunitat Valenciana.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8429

Data del DOGV
:   22-11-2018

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2018/10090


Data del document
:   20-11-2018

Organisme emissor
:   Conselleria d'Educació, Investigació, Cultura i Esport

Tipus de document
:   Resolució

Anàlisi jurídica

 Descriptors 

:   * Conselleria d'Educació, Investigació, Cultura i Esport
    * ajuda pública

RESOLUCIÓ de 20 de novembre de 2018, de la Direcció General de Cultura i Patrimoni, per la qual s'amplia el termini per a la presentació de la documentació justificativa de les subvencions per a la dinamització de museus i col·leccions museogràfiques permanents reconegudes de la Comunitat Valenciana. [2018/10875]  
Mitjançant l'Ordre 29/2017, de 6 de juliol, de la Conselleria d'Educació, Investigació, Cultura i Esport, s'estableixen les bases reguladores de la concessió de subvencions per a la dinamització de museus i col·leccions museogràfiques permanents reconegudes de la Comunitat Valenciana.  
Mitjançant la Resolució de 23 de maig de 2018, de la Conselleria d'Educació, Investigació, Cultura i Esport, es convoquen subvencions per a la dinamització de museus i col·leccions museogràfiques permanents reconegudes de la Comunitat Valenciana.  
Per Resolució de 14 de novembre de 2018, de la Conselleria d'Educació, Investigació, Cultura i Esport, es concedeixen subvencions per a la dinamització de museus i col·leccions museogràfiques permanents reconegudes de la Comunitat Valenciana.  
En virtut de la disposició final segona de l'Ordre 29/2017, per la qual s'autoritza aquesta direcció general a dictar les instruccions necessàries perquè en l'àmbit de les seues competències, adopte les mesures per a l'aplicació d'aquesta ordre i de les corresponents convocatòries i atenent a les circumstàncies i als terminis exigits en la normativa para la seua tramitació, s'amplia el termini per a la presentació de la documentació justificativa de les subvencions fins al 10 de desembre de 2018, d'acord amb l'article 14.1 de l'Ordre 29/2017 i el Reial decret 887/2006, de 21 de juliol pel qual s'aprova el Reglament de la Llei general de subvencions.  
La present resolució tindrà efectes a partir de l'endemà de la publicació en el Diari Oficial de la Generalitat Valenciana.  
Contra el present acord que resol l'ampliació del termini màxim de presentació de la documentació justificativa i d'acord amb el que estableix l'article 32 de la Llei 39/2015, d'1 d'octubre, del procediment administratiu comú de les administracions públiques, no es pot interposar cap recurs.  
  
València, 20 de novembre de 2018.- La directora general de Cultura i Patrimoni: Carmen Amoraga Toledo.